jkorsvik/nowiki_second_scrape_merged huggingface dataset:
Dušan Kožíšek

Dušan Kožíšek  (født 25. april 1983) er en tsjekkisk langrennsløper.
I VM 2005 i Oberstdorf tok han bronsemedalje i lagsprint sammen med Martin Koukal, og i VM 2007 i Sapporo ble det ny bronsemedalje i lagsprinten, denne gang sammen med Milan Šperl.
Hans beste resultat i verdenscupen er en femteplass fra sprinten i Davos 14. desember 2008.


== Referanser ==


== Eksterne lenker ==
(cs) Offisielt nettsted 
(en) Dušan Kožíšek – kategori av bilder, video eller lyd på Commons 
(en) Dušan Kožíšek – Olympedia 
(en) Dušan Kožíšek – Sports-Reference (OL-resultater – arkivert) 
(cz) Dušan Kožíšek – Tsjekkias olympiske komité 
(en) Dušan Kožíšek – FIS (kombinert) 
(en) Dušan Kožíšek – FIS (langrenn)
Martin Koukal

Martin Koukal (født 25. september 1978) er en tsjekkisk langrennsløper. Han ble verdensmester på 50 km under Ski-VM 2003 i Val di Fiemme.
Under OL 2010 i Vancouver gikk han på det tsjekkiske laget som ble nummer tre på 4 x 10 km stafett.


== Referanser ==


== Eksterne lenker ==
(en) Martin Koukal – Olympedia 
(en) Martin Koukal – Sports-Reference (OL-resultater – arkivert) 
(cz) Martin Koukal – Tsjekkias olympiske komité 
(en) Martin Koukal – FIS (langrenn)
Risto Jussilainen

Risto Jussilainen (født 10. juni 1975) er en tidligere finsk skihopper. Han hoppet for Jyvaeskylaen Hiihtoseura. Jussilainen var med på Finlands lag som vant sølvmedalje i lagkonkurransen i Vinter-OL 2002 i Salt Lake City.
Han debuterte i verdenscupen allerede i 1992 i svenske Falun. Han fikk han sitt første verdenscuppoeng i 1995 i norske Vikersundbakken. Jussilainen har ved flere anledninger vist seg frem som en habil skiflyver, og har en av sine to verdenscupseiere fra skiflyvningsbakken Heini Klopfer-bakken i Oberstdorf. I tillegg har han vært med på mange lagseiere i skiflyving med Finland.
Han presterte bra i nordiske bakker, hvor han blant annet greide en 1.- og en 2.-plass fra Kuopio. Dette regnes, sammen med Sapporo som hans favorittbakke.
Han hadde vært borte fra internasjonale konkurranser siden mars 2006 før han la opp som aktiv skihopper i begynnelsen av sesongen 2007/08.


=== Sammenlagtplasseringer i verdenscupen ===


== Referanser ==


== Eksterne lenker ==
(en) Risto Jussilainen – Olympedia 
(en) Risto Jussilainen – Sports-Reference (OL-resultater – arkivert) 
(en) Risto Jussilainen – FIS (skihopping)
Tami Kiuru

Tami Petri Antero Kiuru (født 13. september 1976 i Vanda) er en finsk skihopper.
Han tok gullmedalje i laghopp i VM 2003 i Val di Fiemme. I 2004 kom han på tredjeplass i VM i skiflyging, bare slått av Janne Ahonen og Roar Ljøkelsøy. Under VM på ski 2005 var han med på det finske laget som tok sølv i laghopp (stor bakke). Sin hittil beste verdenscupplassering oppnådde han med 2.-plass i Zakopane 28. januar 2006.


=== Sammenlagtplasseringer i verdenscupen ===


== Referanser ==


== Eksterne lenker ==
(en) Tami Kiuru – Olympedia 
(en) Tami Kiuru – Sports-Reference (OL-resultater – arkivert) 
(en) Tami Kiuru – FIS (skihopping)
Matti Hautamäki

Matti Antero Hautamäki (født 14. juli 1981) er en tidligere finsk skihopper. Han er en yngre bror av skihopperen Jussi Hautamäki.
Matti Hautamäki kom på andreplass i hoppuka i sesongen 2001/2002. I 2002 kom han på tredjeplass i VM i skiflyging, og i 2003 forbedret Hautamäki verdensrekorden for lengste stående skihopp tre ganger, siste gang til 231 meter. Denne rekorden, som ble satt i Planica, var gjeldende verdensrekord til mars 2005, da Bjørn Einar Romøren forbedret rekorden til 239 meter.

Ski-VM
VM 2001 i Lahtis: Sølv i laghopp, normalbakke
VM 2003 i Val di Fiemme: Sølv i storbakken, gull i laghopp, stor bakke
VM 2005 i Oberstdorf:Sølv i laghopp, stor bakke
OL
Salt Lake City 2002: Bronse i stor bakke, sølv i laghopp
Torino 2006: Sølv i normalbakke, sølv i laghopp, stor bakkeHautamäki har vunnet 15 enkeltseire i verdenscupen. Hans beste sammenlagtplasseringer er tredjeplassene i sesongene 2001/02 og 2004/05.
Han la opp etter 2011/12-sesongen, som også var en veldig svak sesong for ham, men også hele det finske laget.


=== Sammenlagtplasseringer i verdenscupen ===


== Referanser ==


== Eksterne lenker ==
Offisielt nettsted 
(en) Matti Hautamäki – kategori av bilder, video eller lyd på Commons 
(de) Matti Hautamäki – Munzinger Sportsarchiv 
(en) Matti Hautamäki – Olympedia 
(en) Matti Hautamäki – Sports-Reference (OL-resultater – arkivert) 
(en) Matti Hautamäki – FIS (langrenn) 
(en) Matti Hautamäki – FIS (skihopping)
Eidanger

Eidanger var egen kommune inntil 1964 da den ble en del av Porsgrunn kommune i nedre Telemark. Eidanger dekker ca. 140 km² sørøst i Porsgrunn. Dagens bydel Eidanger omfatter ikke hele kommunens historiske utstrekning. Det heter «på Eidanger» når det er snakk om tettstedet, men «i Eidanger» når det er snakk om hele den gamle kommunen og prestegjeldet.
På Eidanger ligger den ca. 860 år gamle Eidanger kirke og Eidanger prestegård, bygd i 1819. Her finnes også Tveten barneskole og Tveten ungdomsskole, samt noe lett industri.
Eidanger omfattet i tidligere tider både Østre Porsgrunn og Brevik. Østre Porsgrunn ble 10. oktober 1760 skilt ut fra Eidanger og slått sammen med Vestre Porsgrunn, til Porsgrunn prestegjeld. Brevik ble skilt ut som eget prestegjeld 18. august 1860. Eidanger omfattet også Slemdal kirkesokn som ble skilt ut 10. juli 1847 og lagt til Gjerpen. (Slemdal ble senere skilt ut herfra som eget prestegjeld, den 21. april 1856).
Atef Sedki

Atef Sedki (født 29. august 1930, død 25. februar 2005) var statsminister i Egypt fra 1986 til 1996. 
Sedki overtok som statsminister den 10. november 1986. Han erstattet Ali Lutfi. I november 1993 overlevde Sedki et attentat utført av en militant islamsk gruppe. Attentatet førte imidlertid til at en skolejente ble drept.Sedki trakk seg som statsminister den 2. januar 1996. Han ble erstattet av Kamal Ganzouri.


== Referanser ==
Carl Lewis

Carl Lewis, egentlig Frederick Carlton Lewis (født 1. juli 1961) er en amerikansk tidligere friidrettsutøver. Han var sprinter og lengdehopper. På 1980- og 1990-tallet var han regnet som en av verdens fremste utøvere uansett idrettsgren. Han vant totalt 9 OL-gull og 8 VM-gull i løpet av karrieren.


== Meritter ==


=== OL- og VM-gull ===
OL 1984: 100 meter, 200 meter, lengde og 4 x 100 m stafett
OL 1988: 100 meter og lengde
OL 1992: Lengde og 4 x 100 meter stafett
OL 1996: Lengde
VM 1983: 100 meter, lengde og 4 x 100 meter stafett
VM 1987: 100 meter, lengde og 4 x 100 meter stafett
VM 1991: 100 meter og 4 x 100 meter stafett


=== Verdensrekorder ===
100 meter
9,93 sek (1987)
9,92 sek (1988)
9,86 sek (1991)
4 x 100 m (USAs landslag)
37,86 (1983)
37,83 (1984)
37,67 (1991)
37,50 (1991)
37,40 (1992)
4 x 200 m (Santa Monica TC)
1.19,38 min (1989)
1.19,11 min (1992)
1.18,68 min (1994)


== Efedrin ==
Carl Lewis har i ettertid innrømmet å ha brukt et kosttilskudd som inneholdt Efedrin (mindre enn ti mikrogram Efedrin per  milliliter blod. Hadde de samme resultatene forekommet i dag, ville ikke saken vært noe problem. Grenseverdien når det gjelder Efedrin er i dag på 10 mikrogram pr. milliliter blod. Først da er det for en dopingsak å regne.) Imidlertid var reglementet i 1988 slik at Carl Lewis automatisk skulle ha blitt utestengt i seks måneder av det amerikanske friidrettsforbundet.


== Referanser ==


== Eksterne lenker ==
(en) Offisielt nettsted 
(en) Carl Lewis – kategori av bilder, video eller lyd på Commons 
(en) Carl Lewis – galleri av bilder, video eller lyd på Commons 
(en) Carl Lewis på Internet Movie Database 
(en) Carl Lewis hos The Movie Database 
(en) Carl Lewis på Discogs 
(de) Carl Lewis – Munzinger Sportsarchiv 
(en) Carl Lewis – Olympics.com 
(en) Carl Lewis – Olympic.org 
(en) Carl Lewis – Olympedia 
(en) Carl Lewis – Sports-Reference (OL-resultater – arkivert) 
(en) Carl Lewis – Alabama Sports Hall of Fame 
(en) Carl Lewis – World Athletics 
(en) Carl Lewis – National Track & Field Hall of Fame 
(en) Carl Lewis – Track and Field Statistics
Corps de Garde (Bergen)

Corps de Garde eller Kortegården, ligger i Klostergaten 1, på et av de høyeste punktene på Nordneshalvøyen, 24 meter over havet.
En antar at dette var et av utsiktspunktene til Hieronymus Scholeus da han tegnet det kjente prospektet over Bergen i ca. 1575.


== Klokkehaugen ==
Stedet het tidligere Klokkehaugen, fordi det tidligere sto et hus her med en klokke som ringte til borgervakt. Borgervakten utførte brannvakt og polititjeneste.


== Corps de Garde ==

Corps de garde er fransk og betyr vaktkorps. Bygningen ble opprinnelig bygget som vaktstue for Borgervæpningen i 1794. En antar at Borgervæpningen er bakgrunnen for buekorpsene.


== Brannvakttårn ==
Da Bergens faste brannkorps ble opprettet i 1863 fikk de benytte Corps de Garde og Hagerupgården. I 1868 ble bygningen base for Bergens første profesjonelle brannkorps. Bygningen ble ombygd og brannvakttårnet oppført under ledelse av ingeniør Cornelius Kooter årene 1886-87. Tårnet ble med tiden ansett som lite egnet og i 1904 opphørte bruken av bygget som brannvakt. 


== Pleiehjem og prestebolig ==
Corps de Garde ble brukt av fattigstyret som pleiehjem for spedbarn i tiden 1913 til 1925. Siden 1926 har Corps de Garde vært prestebolig for sognepresten i Nykirken. Huset ble restaurert innvendig årene 1979-80 og i 2002.


== Referanser ==


== Litteratur ==
Nordhagen, Per Jonas: Bergen Guide & Handbook, Bergensia-forlaget 1992, s. 92, ISBN 82-91104-01-8
Wiesner, A.M. Bergens borgervæbning. I: Bergen 1814-1914, Bergen 1914.
Artikkelen finnes i PDF-versjon på buekorpsene.com se: [1]


== Eksterne lenker ==
Bergen byleksikon på nett, om Corps de GardeSpor i tid
Scholeusstikket
Bergenskartet.no
Pool of London

Pool of London er en strekning av Themsen i London nedenfor London Bridge, til halvøya Rotherhithe, som historisk sett var det lengste et høymastet skip kunne seile. Det ble dermed en viktig del av London havn. For at skipenes adgang til Pool ikke skulle blokkeres, ble en ny gangvei mellom Rotherhithe og Wapping anlagt som tunnel fremfor bro.
Pool of London er inndelt i to seksjoner, Upper Pool og Lower Pool. Upper Pool består av strekningen mellom London Bridge og Tower Bridge, mens Lower Pool tradisjonelt rekker fra Tower Bridge til Cherry Garden Pier i Rotherhithe. Den var av avgjørende betydning for London gjennom århundrer – så tidlig som på 600-tallet skrev Beda den ærverdige at Pool var årsaken til Londons eksistens – men nådde sitt høydepunkt på 1700- og 1800-tallet. På dette tidspunktet var det nesten sammenhengende kaianlegg over flere kilometer langs elvens bredder, og hundrevis av skip lå ankret i elven eller fortøyd til kai. Londons Docklands hadde sin opprinnelse i mangelen på kapasitet i Pool of London, som ga støtet til at jordeiere bygget innhegnete skipsdokker med bedre sikkerhet og fasiliteter enn Pools kaier.Den plutselige nedgangen i trafikk på Themsen grunnet introduksjonen av containere og dypvannshavner ved kysten i 1960-årene tømte Pools kaier og førte til at mange kaianlegg ble revet. Området ble i stor grad sanert i 1980- og 1990-årene for å bygge nye bolig- og forretningsområder. Pool of London Partnership ble etablert for å utvikle området nord og syd for elven.


== Eksterne lenker ==
Pool of London Partnership
Kristina Šmigun-Vähi

Kristina Šmigun-Vähi (født Kristina Šmigun; 23. februar 1977 i Tartu) er en estisk politiker og tidligere langrennsløper. Hun har siden 2019 vært innvalgt i Riigikogu, som representant for Det estiske reformpartiet.


== Idrettskarriere ==
Hun debuterte i Vinter-OL som 16-åring i 1994 på Lillehammer, med 27.-plass på 10 km jaktstart som beste individuelle plassering. Hun fikk senere svake resultater under Vinter-OL 1998 i Nagano. Hun tok sølv på 15 km fristil og bronse på 30 km klassisk i VM 1999. Under VM i 2003 tok hun fire medaljer: Gull på 10 km jaktstart, sølv på 10 km og 15 km klassisk, og bronse på 30 km i fristil.
Fra 1999 til 2007 vant Kristina Šmigun, som hun het da, 16 enkeltseire i verdenscupen, og hun kom på andreplass sammenlagt i 2000 og 2003. Hun kom på tredjeplass sammenlagt i sprintcupen i sesongene 1998/99 og 1999/2000.
12. februar 2006 vant Šmigun olympisk gull på 15 km dobbel jaktstart, og ble dermed den første estiske kvinne som vant gull i et vinter-OL. Fire dager etter vant hun sitt andre OL-gull da hun vant 10 km klassisk. I OL 2010 gikk hun inn til sølvmedalje på 10 km fristil bak svenske Charlotte Kalla. Šmigun la opp som toppidrettsutøver samme år.


== Personlig ==
Hun giftet seg 7. juli 2007 med sin mangeårige manager Kristjan-Thor Vähi og tilføyde Vähi til sitt etternavn.Hun er datter av Anatoli Šmigun, søster av Katrin Šmigun og søskenbarn av Aivar Rehemaa.
Etter at hun la opp som toppidrettsutøver, har hun studert økonomi ved Universitetet i Tartu.


== Referanser ==


== Eksterne lenker ==
(de) Kristina Šmigun-Vähi – Munzinger Sportsarchiv 
(en) Kristina Šmigun-Vähi – Olympedia 
(en) Kristina Šmigun-Vähi – Sports-Reference (OL-resultater – arkivert) 
(en) Kristina Šmigun-Vähi – FIS (langrenn)
Olga Zavjalova

Olga Viktorovna Zavjalova (russisk Ольга Викторовна Завьялова, født 24. august 1972 i Leningrad) er en russisk langrennsløper.
Hun tok fire medaljer under VM 2003 i Val di Fiemme: gull på 30 km fristil og bronse på 15 km klassisk, 5+5 km jaktstart og på 4x5 km stafett. Hun vant gull på 15 km jaktstart under 2007 i Sapporo.


== VM-medaljer ==
2003  Val di Fiemme - gull 30 km fristil
2007  Sapporo - gull 15 km jaktstart
2003  Val di Fiemme - bronse 15 km klassisk
2003  Val di Fiemme - bronse 10 km jaktstart
2003  Val di Fiemme - bronse 4 x5 km stafett


== Referanser ==


== Eksterne lenker ==
(en) Olga Zavjalova – Olympedia 
(en) Olga Zavjalova – Sports-Reference (OL-resultater – arkivert) 
(en) Olga Zavjalova – FIS (langrenn)
Wilma Rudolph

Wilma Glodean Rudolph (født 23. juni 1940, død 12. november 1994) var en amerikansk friidrettsutøver med tre OL-gull.
Wilma Rudolph ble født i byen Clarksville i Tennessee som tredje yngst av 22 barn. I ung alder ble det oppdaget at hun hadde poliomyelitt. Tolv år gammel lærte hun å gå, og bestemte seg for å bli friidrettsutøver. Hun spilte for skolelaget i basketball da hun ble oppdaget av skolens friidrettstrener.
Hun deltok i OL i Melbourne i 1956 og tok bronsemedalje med stafettlaget. I OL i Roma fire år senere tok hun tre gullmedaljer, på 100 meter, 200 meter og på 4 x 100 meter stafett.
Hun vant sølv på 100 meter i de Panamerikanske leker 1959 i Chicago.
Etter friidrettskarrieren arbeidet Rudolph som lærer, friidrettstrener og sportskommentator.
Wilma Rudolph døde 54 år gammel av kreft i hjernen. I 2004 utga det amerikanske postvesenet et frimerke som fremstilte Wilma Rudolph. I 1994 ble hun innvotert i National Women's Hall of Fame.


== OL-medaljer ==
1960  Roma -  Gull i friidrett, 100 meter kvinner  USA
1960  Roma -  Gull i friidrett, 200 meter kvinner  USA
1960  Roma -  Gull i friidrett, 4 x 100 m stafett kvinner  USA
1956  Melbourne -  Bronse i friidrett, 4 x 100 m stafett kvinner  USA


== Referanser ==


== Eksterne lenker ==
(en) Wilma Rudolph – kategori av bilder, video eller lyd på Commons 
(en) Wilma Rudolph på Internet Movie Database 
(en) Wilma Rudolph hos American National Biography 
(de) Wilma Rudolph – Munzinger Sportsarchiv 
(en) Wilma Rudolph – Olympics.com 
(en) Wilma Rudolph – Olympic.org 
(en) Wilma Rudolph – Olympedia 
(en) Wilma Rudolph – Sports-Reference (OL-resultater – arkivert) 
(en) Wilma Rudolph – Tennessee Sports Hall of Fame 
(en) Wilma Rudolph – World Athletics 
(en) Wilma Rudolph – National Track & Field Hall of Fame 
(en) Wilma Rudolph – Track and Field Statistics 
(en) Biografi fra "Women in History"
Abdul Kalam

Avul Pakir Jainulabdeen Abdul Kalam (tamilsk: அவுல் பகீர் ஜைனுலாப்தீன் அப்துல் கலாம், født 15. oktober 1931 i Rameswaram i Madras Presidency i Britisk India, død 27. juli 2015 i Shillong i delstaten Meghalaya i India) var en indisk ingeniør og politiker. Han var landets 11. president, fra 2002 til 2007.


== Liv og virke ==
Kalam var muslim og utdannet innen luft- og romfart, hvor han gjennom årene hadde en rekke ledende stillinger. Kalam regnes for å ha bidratt i vesentlig grad til at India ble en kjernefysisk supermakt. Han blir regnet som en av Indias mest fremragende vitenskapsmenn gjennom tidene. Gjennom årene mottok han en rekke æresbevisninger. Han nøt dessuten hele 30 æresdoktorater fra forskjellige universiteter og institusjoner, og utga flere bøker.


== Død ==
Kalam ble rammet av et akutt hjerteinfarkt mens han holdt et foredrag om Livable Planet Earth ved Indian Institute of Management Shillong om lag kl. 18.30 lokal tid den 27. juli 2015. Han ble raskt fraktet til Bethany Hospital i kritisk tilstand, men ble etter flere gjenopplivingsforsøk erklært død som følge av hjertestans av helsepersonell ved sykehuset kl. 19.45 lokal tid.


== Referanser ==
Marit Roaldset Bjerkeli

Marit Roaldset Bjerkeli (født 27. juli 1977) er en norsk tidligere langrennsløper. Hun var spesialist i sprintlangrenn, og hadde flere plasseringer blant de 10 beste i verdenscupen. Det beste resultatet var fjerdeplassen fra det klassiske sprintrennet i Engelberg i desember 1999, der hun hadde Nina Gavryljuk, Anita Moen og Svetlana Nagejkina foran seg i mål.
Hun representerte Norge i to verdensmesterskap (Lahtis 2001 og Val di Fiemme 2003). Den beste plasseringen var en 15.-plass på 15 km klassisk i Lahtis.
Hun er gift med langrennsløperen Håvard Bjerkeli. 


== Eksterne lenker ==
(en) Marit Roaldset Bjerkeli – FIS (langrenn)
Anita Moen

Anita Moen  (født 31. august 1967 i Elverum) er en norsk tidligere langrennsløper. Hun var blant verdenseliten i flere sesonger på 1987- og 2003, og var med på å ta syv stafettmedaljer for Norge i VM- og OL-sammenheng. Hun har også to individuelle bronsemedaljer fra OL.
Hun har to andreplasser sammenlagt i sprintverdenscupen (sesongene 1999/2000 og 2001/2002). 24 pallplasser i verdenscupen.
Våren 2006 var Anita Moen med i første sesong av Skal vi danse. Hun var med i Dropped - Heltenes kamp i 2015 og Mesternes mester i 2017. Moen startet i 2011 egen skiskole i Trysil.
Fra 2018 er Moen trener for unge kinesiske skitalenter i Kina.


== Meritter ==
VM 1993 – bronse på 4 x 5 km stafett
OL 1994 – sølv på 4 x 5 km stafett
VM 1995 – sølv på 4 x 5 km stafett
OL 1998 – sølv på 4 x 5 km stafett, bronse på 15 km klassisk
VM 2001 – sølv på 4 x 5 km stafett
OL 2002 – bronse på 1,5 km sprint, sølv på 4 x 5 km stafett
VM 2003 – sølv på 4 x 5 km stafett
Fire seire i Birkebeinerrennet (1998–2001), i tillegg vant  hun  i 2002, da Birkebeinerrennet var World cup renn,  hun deltok da i den spesielle verdenscupklassen der deltakerne ikke bar sekk.
35 NM-medaljer, hvorav 16 gull
1993 Kongepokal


== Verdenscupseire ==


== Referanser ==


== Eksterne lenker ==
(no) Offisielt nettsted 
(en) Anita Moen på Internet Movie Database 
Anita Moen på Facebook 
(en) Anita Moen – Olympics.com 
(en) Anita Moen – Olympic.org 
(en) Anita Moen – Olympedia 
(en) Anita Moen – Sports-Reference (OL-resultater – arkivert) 
(en) Anita Moen – FIS (langrenn) 
(en) Anita Moen – TheSports.org 
(en) «Nagano 1998 - Athlete profile: Anita Moen-Guidon». CNN/SI. A Time Warner Company. 3. februar 1998. Arkivert fra originalen 17. august 2012. Besøkt 16. oktober 2014.
Maj Helen Nymoen

Maj Helen Nymoen, tidligere Maj Helen Nymoen Sorkmo (født 14. august 1969 i Os i Hedmark) er en tidligere norsk langrennsløper, som representerte Os Idrettslag.
I løpet av karrieren oppnådde hun fem individuelle pallplasseringer i verdenscupen, samtlige i sprintrenn. Hun var også med på å vinne to verdenscupstafetter, i Kiruna 24. november 2001 og to uker etterpå i Davos.
Hun deltok i OL to ganger, og oppnådde 19.-plass på 30 km fristil i Nagano 1998 og 6.-plass på sprinten i Salt Lake City 2002.
Hun fikk også med seg tre VM-deltakelser (Trondheim 1997, Ramsau 1999 og Val di Fiemme 2003) med to fjortendeplasser som beste resultater.


== Medaljer i norske mesterskap ==


== Referanser ==


== Eksterne lenker ==
(en) Maj Helen Nymoen – Olympedia 
(en) Maj Helen Nymoen – Sports-Reference (OL-resultater – arkivert) 
(en) Maj Helen Nymoen – FIS (langrenn)
Stein Morten Lier

Stein Morten Lier (født 3. juni 1967) er en norsk forfatter, tidligere sjefskonsulent i Capgemini og direktør i Telenor. Han debuterte som dokumentarforfatter i 2002 med en bok om sin far, privatetterforsker og tidligere politiinspektør Leif A. Lier, En reisende i drap. I 2004 utga han politiromanen Catch. Spiller trompet i Kampen Janitsjarorkester på fritiden. Han driver egen podcast som heter Avhørt. 


== Bibliografi ==
En reisende i drap – dokumentar, (2002)
Catch – kriminalroman, (2004)
Mafiya – kriminalroman, (2005)
Illusjonen som brast, Dokumentarthriller om NOKAS-ranet, (2006)
Bizniz, kriminalroman, (2006)
Rikets Tilstand (2007)
Øye for Øye, Kriminalroman, (2008)
Haukene, Kriminalroman, (2009)
Bunnen av himmelen, Kriminalroman, (2011)
Rookie, Actionthriller for ungdom, (2012)
Pyro, Actionthriller for ungdom, (2013)
Skuddet, Actionthriller for ungdom, (2014)


== Referanser ==


== Eksterne lenker ==
Om Stein Morten Lier på Aschehougs hjemmeside Arkivert 7. august 2013 hos Wayback Machine.
Stein Morten Lier i NRK Forfatter
Stein Morten Lier i Aftenposten Alex
Bridge House Estates

Bridge House Estates er et legat i Storbritannia forvaltet av Corporation of London. Legatet ble opprinnelig stiftet for å holde ved like London Bridge, og har siden gjenoppbygget broen flere ganger, finansiert oppførelsen av Blackfriars Bridge og Tower Bridge, ervervet Southwark Bridge og overtatt eierskapet til London Millennium Bridge.
Legatet hadde sine første kontorer i en bygning kalt Bridge House på sydsiden av London Bridge, rett innenfor City of Londons grenser. Det ble opprinnelig finansiert av avgifter på London Bridge, samt veldedige bidrag, og samlet etterhvert en omfattende eiendomsportefølje som gjorde legatet selvforsørgende. I tillegg til å vedlikeholde broene har stiftelsen siden 1995 benyttet overskuddet til å utdele stipender til beste for Stor-Londons innbyggere.


== Eksterne lenker ==
Offisielt nettsted